《风雨观桥于河西遂观莲于吕将军园亭嘉宾胜会与是用乘奉次骝山道长原韵八首 其三》
明代·符锡

兹晨苦风雨，属意在西河。胜事无人会，幽亭载酒过。

朋簪清赏惬，地主故情多。凌波藐姑射，不醉欲如何。

作者简介：江西新喻（今新馀）人。符观子。任明代《韶州府治舆图》一书主编。著作有《童蒙须知韵语》、《颖江渡稿》，撰《韶州府志》十卷。